אופטימיזציה לאתרי אינטרנט היא פעולה מקצועית המיושמת באמצעות סט רחב של כלים המאפשרים בדיקה מעשית של כל מרכיבי האתר, וזאת לצד תהליכי ניסוי מסוג A/B . תהליכי הניסוי מיושמים באמצעות הקמת שתי גרסאות שונות של האתר והשוואה בין שתי הגרסאות במסגרת בדיקה של כל אחד מהם אל מול קהל משתמשים קיים. בתהליכי ניסוי מסוג A/B, ניתן לבדוק את האינטראקציה של המשתמשים אל מול האתר בכל אחת מהגרסאות ובהתאם לממצאי הבדיקה לקבוע איזה מבין הגרסאות עובדת טוב יותר עבורכם. במסגרת ניסוי A/B ניתן גם לאתר באגים כאלו ואחרים המופיעים בכל אחת מהגרסאות ולפעול לתיקונם. ממצאי הניסוי יוכלו לסייע לכם לגבש החלטה סופית בכל הנוגע לנראות האתר, לאופן הניווט בו, למיקום כפתורי הלחיצה ליצירת קשר וכדומה. חשוב לציין שניסוי מסוג A/B מיועד בעיקר לצרכי אופטימיזציה לאתרים במהלך בנייתם ובטרם העלאתם לאוויר, אך ניתן לקיימו גם במקרים בהם האתר כבר נמצא באוויר ואתם רוצים לבדוק מה פחות עובד בו אל מול קהל המשתמשים. במקביל לניסוי A/B והתהליך ההשוואתי בין שתי גרסאות האתר, חשוב ומומלץ לקיים סדרה של בדיקות בכל הנוגע לקוד האתר וזאת לצד בדיקות תאימות של האתר לפלטפורמות גלישה שונות, בדיקה בכל הנוגע למהירות טעינת דפי האתר ובדיקות נוספות שנועדו לשדרג את ביצועי האתר.